Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: adatok nyilvánosságáról szóló 1992. évi LXIII. törvény
Paragraph Index: 864

adatok nyilvánosságáról szóló 1992. évi LXIII. törvény (Avtv.) értelmében egyértelműen közérdekű adatok, melyek közlése az adatkezelő törvényi kötelezettsége. Az ügyet részletesen a közérdekű adatokról szóló fejezetben ismertettük. (761/H/1997) Az Audi Hungária Motor Kft.-nél a munkavállalói adatok kezelését tekintettük át. A vizsgálatot egyszerűsítette, hogy a cég nem továbbít külföldre személyes adatokat, a munkaügyi adatokat maga kezeli, nem alkalmaznak beléptető rendszert és ellenőrző kamerákat, a telefonközpontot ellenőrzésre nem használják. A vizsgálat nem talált céltól eltérő adatkezelést, az érintettek iratokba való betekintési joga érvényesül, az iratokhoz való hozzáférés szabályozott, a vezetők nem „kíváncsiskodnak”. (762/H/1997) D) Nemzetközi vonatkozású ügyek Az első másfél évhez képest 1997-ben nagyobb számban érkeztek nemzetközi vonatkozású panaszok, ezért most először külön fejezetben foglalkozunk az ilyen típusú ügyekkel. Ezek között mind magyar, mind külföldi megkeresés előfordult. Pándy András belga—magyar állampolgár ellen a belga hatóságok büntetőeljárást folytatnak súlyos bűncselekmények elkövetése miatt. A feltételezett áldozatokat, illetőleg hozzátartozóikat a magyar és a belga rendőrség tanúként hallgatta meg. Az adatvédelmi biztos irodájához írásban és telefonon is indítványok érkeztek az ügyben valamilyen módon érintett magyar állampolgároktól, akik beszámoltak arról, hogy a sajtó képviselői részéről folyamatos zaklatásnak vannak kitéve. A panaszosok személyiségi jogainak közvetlen veszélyeztetése miatt az adatvédelmi biztos október 27-én sajtóközleményt adott ki, melyben felhívta az újságírók és a nyomozó hatóságok figyelmét a birtokukba jutott személyes adatok megóvására. Az adatvédelmi biztos kijelentette, hogy a sértettek emberi méltóságát és információs önrendelkezési jogát tiszteletben kell tartani, mert ellenkező esetben az amúgy is sokat szenvedett polgároknak további sérelmet okoznak. A sajtó nyilvánosságát az érintettek nem kötelesek vállalni, joguk van a háborítatlan magánélethez. Az adatvédelmi biztos levelet írt belga kollégájának, melyben beszámolt a hozzá érkezett panaszokról, elküldte sajtóközleménye szövegét, és megkérdezte, tervezi-e megvizsgálni a belga hatóságok adatkezelésének jogszerűségét. Felmerült ugyanis az a lehetőség, hogy esetleg a belga rendőrség szivárogtatta ki a sajtónak az áldozatok és hozzátartozóik azonosítását lehetővé tevő adatokat. Az ügyben eljáró ORFK Bűnüldözési Szakmai Irányító Osztály vezetőjét is megkereste az adatvédelmi biztos, és megkérdezte arról, hogy a szóban forgó adatok nyilvánosságra kerülhettek-e az ORFK-tól, továbbá arról is, hogy a hivatkozott iratokhoz való hozzáférés nyomon követhető-e, vezetnek-e nyilvántartást arról, kik és mikor tekintettek be az iratokba, milyen biztonsági intézkedéseket hoztak az érintettek magánéletének védelme érdekében. A belga adatvédelmi biztos azt a tájékoztatást adta, hogy felkérte az üggyel foglalkozó vizsgálóbírót, biztosítsa, hogy a rendőri szervek a legszigorúbban tartsák tiszteletben a személyes adatok védelmére vonatkozó törvényi rendelkezéseket. Beszámolt arról is, hogy a belga sajtónak elküldte magyar kollégája sajtóközleményét. A leveleket a Függelékben közöljük. Az ORFK osztályvezetőjének válasza szerint sem a magyarországi nyomozásról tartott sajtótájékoztatón, sem más alkalommal a magyarországi hozzátartozók adatai nem kerültek nyilvánosságra az ORFK-ról. A nyomozás irataihoz való hozzáférést hivatalosan nem szabályozták, de a tájékoztatás szerint a részfeladatokat ellátó nyomozók csak a munkájukhoz szükséges információkat kapták meg szóban. A levél szerint az ügy nem most indult, már öt évvel ezelőtt is megkeresték Belgiumból az Interpol Magyar Nemzeti Irodáját az eltűnt személyek hozzátartozóinak felkutatására, akkor az iroda munkatársai és a Hajdú-Bihar Megyei Rendőrfőkapitányság nyomozói is tudomást szerezhettek a kérdéses személyes adatokról. Az ORFK osztályvezetőjének tudomása szerint a most indult új eljárás során a sajtó (Stern Magazin, RTL Klub televízió) belgiumi információk alapján jutott hozzá az érintettek családfájához, személyes adataihoz. (780/A/1997) A Vám- és Pénzügyőrség Országos Parancsnokságától (VPOP) egy szomszédos állam vámigazgatási szerve tájékoztatást kért a hazánkból kivitt vámáru vámértékével, illetve az 1999/18/II. szám azokra vonatkozó külkereskedelmi szerződések valódiságával kapcsolatban. A kiküldeni szánt iratok vámtitoknak minősülő adatokat is tartalmaznak, de a vámtörvény az államtitkok kivételével — bizonyos megszorításokkal — ilyen esetben is lehetővé teszi az adattovábbítást. A kérdéses országgal az 1970-es évektől létezik együttműködési szerződés, ez azonban a személyes adatok védelmével kapcsolatban nem tartalmaz semmilyen rendelkezést. Az Adatvédelmi Biztos Irodájának állásfoglalása szerint a VPOP akkor jár el helyesen, ha megvizsgálja, hogy a továbbítani szándékozott adatok tartalmaznak-e természetes személyekkel — akár egyéni vállalkozókkal — kapcsolatba hozható személyes adatot. Amennyiben igen, úgy konkrét törvényi felhatalmazás — ennek hiányában az érintett hozzájárulása —

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes